CELEX: 62009TN0377
Language: fi
Date: 2009-09-29 00:00:00
Title: Asia T-377/09: Kanne 29.9.2009 — Mövenpick-Holding v. SMHV (PASSIONATELY SWISS)

21.11.2009   
            
            
               FI
            
            
               Euroopan unionin virallinen lehti
            
            
               C 282/58
            
         Kanne 29.9.2009 — Mövenpick-Holding v. SMHV (PASSIONATELY SWISS)
   (Asia T-377/09)
   2009/C 282/108
   Oikeudenkäyntikieli: saksa
   
      Asianosaiset
   
   
      Kantaja: Mövenpick-Holding AG (edustaja: asianajaja M. Taxhet)
   
      Vastaaja: sisämarkkinoiden harmonisointivirasto (tavaramerkit ja mallit)
   
      Vaatimukset
   
   
               —
            
            
               Sisämarkkinoiden harmonisointiviraston ensimmäisen valituslautakunnan 23.7.2009 tekemää päätöstä on muutettava ja tavaramerkkiä PASSIONATELY SWISS (hakemus N:o 6 701 031) koskeva hakemus on julkaistava
            
         
               —
            
            
               toissijaisesti on todettava, että asetuksen (EY) N:o 40/94 7 artiklan 1 kohdan b ja c alakohta sekä 2 kohta eivät ole esteenä tavaramerkin rekisteröimiselle, sisämarkkinoiden harmonisointiviraston ensimmäisen valituslautakunnan 23.7.2009 tekemän päätöksen kumoamiselle ja asian palauttamiselle valituslautakunnan käsiteltäväksi
            
         
               —
            
            
               edelleen toissijaisesti sisämarkkinoiden harmonisointiviraston ensimmäisen valituslautakunnan 23.7.2009 tekemää päätöstä on muutettava ja tavaramerkkiä PASSIONATELY SWISS (hakemus N:o 6 701 031) koskeva hakemus on julkaistava yhdessä kantajan siitä, ettei se vaadi yksinoikeutta edellä kuvatun tavaramerkin osaan SWISS, esittämän selvityksen kanssa
            
         
               —
            
            
               edelleen toissijaisesti on todettava, että asetuksen (EY) N:o 40/94 7 artiklan 1 kohdan b ja c alakohta sekä 2 kohta eivät ole esteenä tavaramerkin rekisteröimiselle, kun otetaan huomioon kantajan selvitys siitä, ettei se vaadi yksinoikeutta edellä kuvatun tavaramerkin osaan SWISS, sisämarkkinoiden harmonisointiviraston ensimmäisen valituslautakunnan 23.7.2009 tekemän päätöksen kumoamiselle ja asian palauttamiselle valituslautakunnan käsiteltäväksi
            
         
               —
            
            
               virasto on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   
      Haettu yhteisön tavaramerkki: Sanamerkki ”PASSIONATELY SWISS” luokkiin 16, 35, 41, 43 ja 44 kuuluvia tavaroita ja palveluja varten (hakemus N:o 6 701 031)
   
      Tutkijan päätös: Hakemus hylättiin
   
      Valituslautakunnan ratkaisu: Valitus hylättiin
   
      Kanneperusteet: Asetuksen N:o 207/2009 (1) 7 artiklan 1 kohdan b ja c alakohdan rikkominen
   
      (1)  Yhteisön tavaramerkistä 26.2.2009 annettu neuvoston asetus (EY) N:o 207/2009 (EUVL L 78, s. 1)